Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7172

b) szükség szerint közvetítse a közleményeket az elfogott légijármű valamint az illetékes légiforgalmi szolgálati egység, az elfogást irányító egység vagy az elfogó légijármű között. 2.25 Óra idő a légiforgalmi szolgálatoknál 2.25.1 A légiforgalmi szolgálati egységek az éjféllel kezdődő 24-órás nap órában, percben és szükség szerint másodpercben történő kifejezésére az Egyeztetett Világidőt (UTC) használják. 2.25.2 A légiforgalmi szolgálati egységeket olyan órával lássák el, amely az időt az érintett egység minden egyes munkahelyről jól látható módon órában, percben és másodpercben jelzi. 2.25.3 A légiforgalmi szolgálati egységek óráit és egyéb időrögzítő berendezéseit szükség szerint ellenőrizzék annak biztosítása érdekében, hogy azok mindenkor az UTC idő plusz/minusz 30 másodperces határértékén belül működjenek. Ahol egy légiforgalmi szolgálati egység adatátviteli összeköttetést alkalmaz, óráikat és egyéb időrögzítő berendezéseit szükség szerint úgy ellenőrizzék, hogy ezek pontossága 1 másodperc UTC értéken belül legyen. 2.25.4 A pontos időt szabványos időjelző állomástól, vagy ha ez nem lehetséges, más olyan egységtől szerezzék be, amely a pontos időt ilyen állomástól kapta. 2.25.5 A légijármű felszálláshoz történő gurulásának megkezdése előtt a repülőtéri irányító torony a repülőgépvezető részére adja meg a pontos időt kivéve, ha más intézkedések révén a repülőgépvezető azt egyéb forrásból megkapja. A légiforgalmi szolgálati egységek a légijármű részére kérésre ezen kívül is adják meg a pontos időt. A pontos időt a legközelebbi fél percre kerekítve adják meg. 2.26 A nyomásmagasság-adó másodlagos radar válaszjeladók szállítására és üzemeltetésére vonatkozó előírások kidolgozása és kiadása Az Államok vezessenek be előírásokat a nyomásmagasság-adó másodlagos radar válaszjeladóknak a légtér meghatározott szakaszain, illetve területein belül történő szállítására és üzemeltetésére. Megjegyzés: Ennek az előírásnak célja a légiforgalmi szolgálatok hatékonyságának valamint az összeütközést elkerülő fedélzeti rendszerek hatékonyságának fejlesztése. 2.27 Repülésbiztonság-irányítási rendszer 2.27.1 Az Államok dolgozzanak ki repülésbiztonság-irányító programot annak érdekében, hogy a légiforgalmi szolgálatok biztosítása során elérjék az elfogadható repülésbiztonsági szintet. 2.27.2 Az elérendő elfogadható repülésbiztonsági szintet az érintett Állam(ok) határozzák meg. Megjegyzés: A repülésbiztonsági programokra és az elfogadható repülésbiztonsági szintre vonatkozó útmutató az E Mellékletben, valamint a Repülésbiztonság-irányítási Kézikönyvben (SMM) (Doc 9859) található. 2.27.3 A szerződő Államok repülésbiztonsági programjuk keretein belül követeljék meg, hogy a légiforgalmi szolgáltatók olyan, az Állam számára elfogadható repülésbiztonság-irányítási rendszert vezet be, amely legalább:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes